EkBass/fiwiki-20250220-pages-articles huggingface dataset:
Hannu Nyman

Hannu Nyman (s. 11. heinäkuuta 1952) on lohjalainen Kansan Raamattuseuran työntekijä ja entinen toiminnanjohtaja ja rovasti. Hän on myös toiminut Sana- lehden päätoimittajana vuodesta 2003 lähtien ja Askel-lehden päätoimittajana vuosina 1989–1995 sekä Kotimaa-yhtiöiden seurakuntalehtien julkaisujohtajana 1995–1997. Hannu Nyman on Pro Fide -gospelyhtyeen perustajajäseniä. Vuosina 1966–1971 Nyman toimi sen basistina ja sen jälkeen kosketinsoittajana vuoteen 1973 asti, jolloin hän erosi yhtyeestä. Ensimmäisen kerran hän tosin soitti koskettimia jo vuonna 1970 yhtyeen toisella äänitteellä, EP-levyllä Hän elää. Nyman on tullut Suomessa tunnetuksi myös saarnoistaan ja kirjoistaan, kuten Toisenlainen evankeliumi, näkökulmia Jehovan todistajien ja mormonien opetukseen (Karas-sana 1988). Kansan Raamattuseurassa Nyman on ollut työntekijänä 1979–1989 ja uudelleen vuodesta 1998 lähtien. Vuosina 2003–2010 hän toimi järjestön toiminnanjohtajana. Nyman on ollut YK:n suomalaisen valvontajoukon pappina Golanilla 1983–1984. Nyman toimitti Sinibaretti-lehteä vuodesta 1987–1993. Hannu Nyman on vaimonsa, toimittaja-kirjailija Maija Nymanin kanssa kirjoittanut useita kirjoja. Kirjoittamisen lisäksi he ovat työskennelleet yhdessä avioliiton puolesta; 1980-luvulla he toivat Suomeen Mennään eteenpäin -viikonloput ja perustivat KRS:n Samassa Veneessä -avioparityön ollen sen ensimmäinen vastuupari . Heillä on kolme poikaa: Juhana, Markus eli Marzi ja Matias, joista Marzi Nyman on tunnettu kitaristi. == Kirjat == * * * * * * == Lähteet == * * Liiton 40-vuotias historia todistaa: Vaikeuksien kautta entistä ehompaan, Rauhanturvaajalehti 1/2008. * === Viitteet === Luokka:Suomen evankelis-luterilaisen kirkon papit Luokka:Vuonna 1952 syntyneet Luokka:Elävät henkilöt
Ruokaruotsi

Ruokaruotsi tarkoitti keskiajalla useissa Suomen maakunnissa tunnettua kestitysveroa eli ratsain liikkuvien kruunun edustajien, kuten linnanväen, majoittamista. Tämä kestitysvero kuuluu vanhimpiin veroihin, ja Kauko Pirinen arvelee sen olleen Savossakin tunnettu jo Ruotsin vallan alkuajoista saakka. Nimitys on Savossa liittynyt mm. veroheinään (rokaroszi) ja kestityskierrokseen (rokarotzi gestningh). Päävastuu ruokaruotsista oli hallintopitäjän nimismiehellä, joka oli tuohon aikaan erilaisia hallinnollisia asioita hoitava talonpoikien luottamusmies. jonka piti järjestää 1–4 vuotuista kestitystä esimerkiksi seurueineen liikkuvalle linnanpäällikölle, voudille ja laamannille. Kestitysten kuluista nimismies sai periä kansalta tietynsuuruisen veron verotuksen perusyksikköä kohti. Joissakin tapauksissa – lähinnä Varsinais-Suomessa – korvauksena voi olla myös verovapaus. Talonpojille ruokaruotsi oli verona yhtä suuri kuin linnaan suoritettu kruununvero. ==Lähteet== Luokka:Suomen keskiaika Luokka:Historialliset verot
Steel Beasts

Steel Beasts on eSim Gamesin kehittämä tietokonepeli Windows -käyttöjärjestelmälle. Pelin aiheena on komppaniatason sotataktiikka painottuen panssaroituihin taisteluajoneuvoihin. Kuluttajaversiona se on sekoitus strategia- ja toimintapeliä sekä simulaatiota. Ensimmäinen versio pelistä julkaistiin syyskuussa 2000 nimellä Steel Beats, ja myöhempi versio Steel Beasts Pro PE maaliskuussa 2006. Pelissä pelaaja toimii panssarivaunun ohjaajana taistelussa, jossa toimii omien valintojen mukaisesti myös jalkaväkeä ja muita panssareita. Pelin ensimmäinen versio keskittyy M1 Abrams- ja Leopard 2A4 -panssarivaunujen toimintaan. Myöhemmissä versioissa on enemmän vaunuvaihtoehtoja, mukaan lukien Suomen puolustusvoimien käyttämät CV90-tyypin, T-72-tyypin ja BMP-2-tyypin panssarivaunut. == Sotilaallinen käyttö == Pelistä on kehitetty useiden maiden asevoimille ammattiversioita, joita käytetään panssaritaistelusimulaattoreina. Suomessa peliä käytetään muun muassa panssarivaunumiehistön koulutuksessa Panssariprikaatissa ja Karjalan prikaatissa. Sotilasversiossa peliohjaimena toimii samankaltainen ohjain kuin mikä Leopard 2 A 4:ssäkin on. == Lähteet == Luokka:Suomen puolustusvoimat Luokka:Windows-pelit Luokka:Vuoden 2000 videopelit Luokka:Vuoden 2006 videopelit
Tarkastusvaliokunta

Tarkastusvaliokunta (TrV) on yksi eduskunnan valiokunnista. Sen pääasiallisena tehtävänä on valvoa valtion taloudenhoitoa ja valtion talousarvion noudattamista. Tehtävässään valiokunta keskittyy valtiontalouden yleiseen tilaan ja hoitoon sekä kysymyksiin, joiden saattaminen eduskunnan tietoon on perusteltua. Sen tehtäviin kuuluu muun muassa valtiontaloutta koskevien kertomusten käsittely ja valmistelu täysistunnolle. Tavoitteena on, että valiokunta tuottaa valvontahavaintonsa mahdollisimman uusina ja selkein kannanottoehdotuksin eduskunnan tietoon. Valiokunta voi viedä merkittävät tarkastushavaintonsa mietinnön muodossa suoraan eduskunnan päätettäväksi. Tarkastusvaliokunnan työssä keskeistä on valvoa, että eduskunnan tahto on toteutunut kulloinkin käsiteltävänä olevassa asiassa. Tarkastusvaliokunta perustettiin alun perin vuonna 1907 voimaan tulleella eduskunnan työjärjestyksellä. Se lakkautettiin vuonna 1928 voimaan tulleella valtiopäiväjärjestyksellä. Uusi tarkastusvaliokunta perustettiin vuonna 2007 korvaamaan valtiontilintarkastajat tarkoituksena vahvistaa eduskunnan budjettivaltaa. == Valiokunnan jäsenet == Valiokunnassa on 11 jäsentä ja 6 varajäsentä. Jäsenet ovat kansanedustajia. Valiokunta kokoontuu kahdesta kolmeen kertaan viikossa. ===Jäsenet vaalikaudella 2023-2027=== Jäsen Puolue Vaalipiiri Kokoomus Vaasa Kokoomus Häme Perussuomalaiset Keski-Suomi Perussuomalaiset Uusimaa Perussuomalaiset Pirkanmaa SDP Varsinais-Suomi SDP Pirkanmaa SDP Lappi Keskusta Vaasa Vihreät Kaakkois-Suomi Kristillisdemokraatit Pirkanmaa ==Valiokunnan puheenjohtajat== Puolue Puheenjohtaja Vuosi SDP Wäinö Wuolijoki 1907–1909 SP Akseli Listo 1909–1910 Artturi Virkkunen 1910–1911 SDP Akseli Listo 1911 Edvard Gylling 1912–1914 RKP Wilhelm Roos 1914–1917 SP Akseli Listo 1917 SDP Wäinö Wuolijoki 1919 RKP Wilhelm Roos 1920–1921 RVP Georg Schauman 1921–1922 RKP Wilhelm Roos 1922–1923 SDP Jaakko Keto Julius Ailio Jaakko Keto RVP Georg Schauman 1927 Valiokuntaa ei ollut vuosina 1928–2007. SDP Matti Ahde 2007–2011Valiokuntien puheenjohtajat ja varapuheenjohtajat 1991–2014. www.eduskunta.fi Vihreät Outi Alanko-Kahiluoto 2011 Tuija Brax 2011–2015 SDP Katja Taimela 2015 Eero Heinäluoma 2015–2019 Vihreät Maria Ohisalo 2019 Outi Alanko-Kahiluoto 2019–2023 SDP Mika Kari 2023 Johanna Ojala-Niemelä 2023– ==Lähteet== == Aiheesta muualla == * Tarkastusvaliokunta eduskunnassa Luokka:Eduskunnan valiokunnat
Talousvaliokunta

Talousvaliokunta (TaV) on yksi eduskunnan valiokunnista. Sen tehtävänä on käsitellä pankkivaltuutettujen vuosittain antamat kertomukset sekä valmistella Suomen Pankkia ja Suomen itsenäisyyden juhlarahastoa (Sitraa) koskevat säädösasiat sekä muut maan pankki- ja rahalaitosta koskevat asiat. Talousvaliokunta käsittelee lisäksi asiat, jotka koskevat kauppaa ja teollisuutta, energiataloutta, kaupallisia yhteisöjä, elinkeinotoimintaa ja sen tukemista, kilpailua, kuluttajansuojaa, yksityistä vakuutustoimintaa, rahoitus- ja arvopaperimarkkina-lainsäädäntöä sekä valtion yhtiöitä, jotka eivät kuulu muun valiokunnan toimialaan. Suomen suuriruhtinaskunnan säätyvaltiopäivillä talousvaliokunta perustettiin ensimmäisen kerran säätyvaltiopäivillä 1863. == Valiokunnan jäsenet == Talousvaliokunnassa on 17 jäsentä ja 9 varajäsentä. Valiokunta kokoontuu neljä kertaa viikossa. ===Jäsenet vaalikaudella 2023-2027=== Jäsen Puolue Vaalipiiri Kokoomus Uusimaa Kokoomus Kaakkois-Suomi Kokoomus Uusimaa Kokoomus Keski-Suomi Perussuomalaiset Keski-Suomi Perussuomalaiset Oulu Perussuomalaiset Pirkanmaa Perussuomalaiset Vaasa SDP Pirkanmaa SDP Uusimaa SDP Vaasa SDP Satakunta Keskusta Vaasa Keskusta Oulu Vihreät Pirkanmaa Vasemmistoliitto Varsinais-Suomi RKP Vaasa ==Valiokunnan puheenjohtajat== Puolue Puheenjohtaja vuosi Suomalainen puolue Mikael Soininen 1908–1910 Edistyspuolue Erkki Pullinen 1918 Maalaisliitto Artur Wuorimaa 1920–1921 Edistyspuolue Juho Kaskinen SDP Oskari Reinikainen Edistyspuolue Juho Kaskinen 1931–1932 SDP Oskari Reinikainen 1932–1945 Alpo Lumme Maalaisliitto Lauri Murtomaa Johannes Virolainen 1951–1953 Lauri Murtomaa 1953–1955 Tahvo Rönkkö 1955–1958 SDP Veikko Helle 1958–1970 Ilmo Paananen 1970–1972 Veikko Helle 1972 Väinö Vilponiemi 1972–1975 Uuno Voutilainen 1975–1979 Olli Helminen 1979–1982 Seija Karkinen 1982–1983 Maija Rajantie 1983–1987 Reijo Lindroos 1987–1991 Erkki Tuomioja 1991 Matti Louekoski 1991–1995 Tuulikki Hämäläinen 1995–1999 Leena Luhtanen 1999–2003 Jouko Skinnari 2003–2011 Keskusta Mirja Vehkaperä 2011 Mauri Pekkarinen 2011–2015 Perussuomalaiset Vesa-Matti Saarakkala 2015 Kaj Turunen 2015–2017 Sininen tulevaisuus 2017–2018 Martti Mölsä 2018–2019 Kokoomus Jukka Kopra 2019 Juhana Vartiainen 2019–2021 Sanni Grahn-Laasonen 2021–2023 Perussuomalaiset Sakari Puisto 2023– ==Lähteet== == Aiheesta muualla == * Talousvaliokunta eduskunnassa Luokka:Eduskunnan valiokunnat
Kapverdenvarpunen

Kapverdenvarpunen (Passer iagoensis) on pieni, hyvin paikallinen kapverdeläinen varpunen. == Koko ja ulkonäkö == Linnun pituus on noin 13 cm ja siipien kärkiväli 17,5-20 cm. Varpusta selvästi pienempi. Naaras ja nuori lintu muistuttavat väreiltään naarasvarpusta. Koiraalla on kirkkaan punaruskeat kuviot poskessa ja selässä ja sen päälaki on tummanharmaa. Laji luetaan joskus afrikanvarpusen (Passer motitensis) alalajiksi. == Esiintyminen == Kotoperäinen laji Kap Verden saarilla. Se on yleinen ja runsas useimmilla saarilla, ja puuttuu vain Fogolta sekä on harvalukuinen Brancolla ja Santa Luzialla.Perrins, Christopher M. (toim.) 1994: Handbook of the Birds of Europe, the Middle East and North Africa. – Oxford University Press. Hong Kong. ISBN 0-19-854679-3 Lajin kanta on elinvoimainen. == Elinympäristö == Kuivat avomaat, pensaikot ja kallioalueet. Pesii myös metsissä, viljelyalueilla ja kaupungeissa. == Lisääntyminen == Pesintä alkaa sadekauden alkaessa elo-syyskuussa. Pesä on yleensä kolossa, joko maassa, kalliossa tai rakennuksessa. Rakentaa joskus puun oksistoon varpusmaisen katetun pesän, jossa on lentoaukko pesän sivussa. Naaras munii 3-5 munaa. Molemmat puolisot osallistuvat haudontaan. == Ravinto == Aikuiset linnut syövät enimmäkseen siemeniä ja nuoria lehtiä. Poikasia ruokitaan hyönteisillä. == Lähteet == Luokka:Varpuset (suku)
Espanjan Grand Prix 2004

Espanjan Grand Prix 2004 oli Formula 1 -sarjan osakilpailu, joka ajettiin 9. toukokuuta 2004 Catalunyan radalla Espanjassa. Kilpailun voitti Ferrarilla ajanut Michael Schumacher, jolle voitto oli kauden viides. Jimmy Jump -niminen häirikkö juoksi lähtöruudukon ohi lämmittelykierroksella. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Michael Schumacher Ferrari 66 1.27.32,841 1 10 2 2 Rubens Barrichello Ferrari 66 + 13,290 5 8 3 7 Jarno Trulli Renault 66 + 32,294 4 6 4 8 Fernando Alonso Renault 66 + 32,952 8 5 5 10 Takuma Satō BAR-Honda 66 + 42,327 3 4 6 4 Ralf Schumacher Williams-BMW 66 + 1.13,804 6 3 7 11 Giancarlo Fisichella Sauber- Petronas 66 + 1.17,108 12 2 8 9 Jenson Button BAR-Honda 65 + 1 krs. 14 1 9 12 Felipe Massa Sauber-Petronas 65 + 1 krs. 17 10 5 David Coulthard McLaren- Mercedes 65 + 1 krs. 10 11 6 Kimi Räikkönen McLaren-Mercedes 65 + 1 krs. 13 12 14 Mark Webber Jaguar-Cosworth 65 + 1 krs. 9 13 16 Cristiano da Matta Toyota 65 + 1 krs. 11 Kesk. 19 Giorgio Pantano Jordan-Ford 51 Ohjaustehostin 19 Kesk. 3 Juan Pablo Montoya Williams-BMW 46 Jarrut 2 Kesk. 15 Christian Klien Jaguar-Cosworth 43 Kaasutin 16 Kesk. 17 Olivier Panis Toyota 33 Hydrauliikka 7 Kesk. 18 Nick Heidfeld Jordan-Ford 33 Hydrauliikka 15 Kesk. 20 Gianmaria Bruni Minardi-Cosworth 31 Ulosajo 18 Kesk. 21 Zsolt Baumgartner Minardi-Cosworth 17 Ulosajo 20 Lähde: Lähde: Lähde: Lähde: Lähde: Lähde: Lähde: Lähde: == Muuta == *Michael Schumacherin 200:s Grand Prix ja 60:s kilpailun nopein kierros *Ferrarin 170:s paalupaikka *BAR saavutti sadan MM- pisteen rajan == Lähteet == Luokka:Formula 1 -kausi 2004 2004
Monacon Grand Prix 2004

Monacon Grand Prix 2004 oli Formula 1 -sarjan osakilpailu, joka ajettiin 23. toukokuuta 2004 Monacon katuradalla. Kilpailun voitti Renault'lla ajanut Jarno Trulli, jolle voitto oli hänen uransa ensimmäinen ja ainoa. Trulli otti kisassa myös ensimmäisen paalupaikkansa. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 7 Jarno Trulli Renault 77 1.45.46,601 1 10 2 9 Jenson Button BAR-Honda 77 + 0,497 2 8 3 2 Rubens Barrichello Ferrari 77 + 1.15,766 6 6 4 3 Juan Pablo Montoya Williams-BMW 76 + 1 krs. 9 5 5 12 Felipe Massa Sauber-Petronas 76 + 1 krs. 16 4 6 16 Cristiano da Matta Toyota 76 + 1 krs. 15 3 7 18 Nick Heidfeld Jordan-Ford 75 + 2 krs. 17 2 8 17 Olivier Panis Toyota 74 + 3 krs. 13 1 9 21 Zsolt Baumgartner Minardi- Cosworth 71 + 6 krs. 19 10 4 Ralf Schumacher Williams-BMW 69 Vaihdelaatikko 12 Kesk. 1 Michael Schumacher Ferrari 45 Kolari (Montoya) 4 Kesk. 8 Fernando Alonso Renault 41 Ulosajo 3 Kesk. 6 Kimi Räikkönen McLaren-Mercedes 27 Moottori 5 Kesk. 20 Gianmaria Bruni Minardi-Cosworth 15 Vaihdelaatikko 20 Kesk. 19 Giorgio Pantano Jordan-Ford 12 Voimansiirto 18 Kesk. 14 Mark Webber Jaguar-Cosworth 11 Vaihdelaatikko 11 Kesk. 10 Takuma Satō BAR-Honda 2 Moottori 7 Kesk. 5 David Coulthard McLaren-Mercedes 2 Kolari (Fisichella) 8 Kesk. 11 Giancarlo Fisichella Sauber-Petronas 2 Kolari (Coulthard) 10 Kesk. 15 Christian Klien Jaguar-Cosworth 0 Ulosajo 14 Lähde: Lähde: Lähde: Lähde: Lähde: Lähde: Lähde: Lähde: == Muuta == * Jaguar kiinnitti Monacon osakilpailua ja Ocean’s Twelve -elokuvan mainostamista varten molempiin autoihinsa arvokkaat Steinmetz -timantit, joista Christian Klienin autossa ollut katosi alkukolarin jälkeen eikä koskaan löydetty. == Lähteet == Luokka:Formula 1 -kausi 2004 Luokka:Monacon Grand Prix
Gare do Oriente

Gare do Oriente on rautatieasema Portugalin pääkaupungissa Lissabonissa. Sen suunnitteli Santiago Calatrava ja se avattiin liikenteelle vuonna 1998 maailmannäyttelyyn, joka pidettiin läheisessä Parque das Naçõesissa. Gare do Orientella pysähtyvät kaikki paikallisjunat, kaukojunat ja suurnopeusjunat. Asemalta on yhteydet metroon sekä busseihin. Muita palveluja ovat ostoskeskus ja poliisin toimisto. == Kuvia == Image:Gare_do_Oriente.JPG|Rakennus yöllä. Gare do Oriente (10000669625).jpg|Julkisivua. Estação Oriente (6197875178).jpg|Laiturialue. Gare do Oriente 0549.jpg|Asemahalli. ==Lähteet== Luokka:Lissabonin rakennukset ja rakennelmat Luokka:Portugalin rautatieliikennepaikat
Lancia Dedra

Lancia Dedra on Lancian vuosina 1989–1999 valmistama ylemmän keskiluokan automalli. Auto käyttää Tipo-pohjalevyä ja oli sedan-mallina toisen sukupolven Lancia Deltalle. Lancia Dedra oli Lancia Prisman seuraaja eikä saavuttanut suurta menestystä vientimarkkinoilla. Vuonna 1993 tehtiin facelift, joka auttoi hieman myynnissä. Autoa myytiin myös farmarina vuosina 1993–1999 ja se oli melko suosittu Italian markkinoilla siihen asti, kun se korvattiin Lancia Lybralla. Lancia kehitettiin Fiat Tempran kanssa Tipo-pohjalevylle, mutta oli Fiatin sijaan kohdistettu ylempään keskiluokkaan. Auton muotoilusta vastasi I.DE.A Institute. Autoon oli saatavana joihinkin malleihin optiona elektronisesti ohjattu jousitus. == Lähteet == == Aiheesta muualla == Dedra Luokka:D-segmentin autot Luokka:1980-luvun autot Luokka:1990-luvun autot
Lancia Kappa

Lancia Kappa on Lancian vuosina 1994–2000 valmistama edustusluokan automalli, joka korvasi Lancia Theman. Se perustuu samalle pohjalevylle kuin muutamaa vuotta myöhemmin markkinoille tullut Alfa Romeo 166. Mallin seuraajaksi tuli Lancia Thesis. Kappa esiteltiin vuonna 1994 neliovisena sedanina. Bensiinimoottoreina olivat nelisylinterinen turboahdettu 2,0-litrainen (195 hv), viisisylinteriset 2,0- (145 hv) ja 2,4-litraiset (175 hv) sekä Alfa Romeolta peräisin oleva 3,0-litrainen V6 (204 hv). Dieselmoottori oli viisisylinterinen 2,4-litrainen (124hv). Kesäkuussa 1996 esiteltiin viisiovinen farmarimalli, jonka oli suunnitellut Pininfarina. Samaan aikaan viisisylinterinen 2,0-litrainen sai muuttuvageometrisen imusarjan, jolloin sen teho nousi 155 hevosvoimaan. Geneven autonäyttelyssä keväällä 1997 esiteltiin kaksiovinen coupé, jonka akseliväli oli 120 millimetriä muita korimalleja lyhyempi. Moottoriksi sai turboahdetun 2,0-litraisen, viisisylinterisen 2,4-litraisen sekä V6:n. Vuonna 1998 turboahdettu 2,0-litrainen korvattiin viisisylinterisen 2,0-litraisen turboahdetulla versiolla, jossa oli tehoa 220 hevosvoimaa. Dieselmoottori sai yhteispaineruiskutuksen, ja sen teho nousi 136 hevosvoimaan. Ulkonäöllisistä muutoksista huomattavin oli puskureiden muuttuminen kokonaan korinvärisiksi. == Lähteet == == Aiheesta muualla == Kappa Luokka:E-segmentin autot Luokka:1990-luvun autot Luokka:2000-vuosikymmenen autot
Romāns Vainšteins

Romāns Vainšteins (s. 3. maaliskuuta 1973 Talsi) on entinen latvialainen maantiepyöräilijä, lajin maailmanmestari. Vainšteins voitti vuonna 2000 ammattilaisten maantieajon maailmanmestaruuden Plouayssa ennen Zbigniew Spruchia ja Óscar Freireä. Pyöräilyn monumenteissa Vainšteins sijoittui parhaimmillaan kolmanneksi Flanderin ympäriajossa vuonna 2000 sekä Milano–San Remossa ja Pariisi-Roubaix'ssa 2001. Lisäksi hän voitti vuonna 1999 Pariisi- Bryssel-ajon sekä kuudennen etapin Italian ympäriajossa. ==Saavutuksia== *Maantieajon MM-kilpailu: 1998 yhdestoista, 2000 kultaa *Maantiepyöräilyn maailmancup: 2000 viides, 2001 kolmas *Flanderin ympäriajo: 2000 kolmas *Pariisi-Roubaix: 2001 kolmas, 2003 kuudes *Milano–San Remo: 2001 kolmas, 2004 seitsemäs *Gent-Wevelgem: 1999 viides *Amstel Gold Race: 2000 neljäs *HEW Cyclassics: 1999 kolmas, 2001 toinen *Clásica de San Sebastián: 2000 kolmas *Pariisi-Tours: 2001 kuudes, 2002 viides *Pariisi-Bryssel: 1999 voitto, 2002 kolmas *Italian ympäriajo: 1999 voitto etapilla 6, toinen etapilla 7 *Ranskan ympäriajo: **2000 kolmas pistekilpailussa, kolmas etapilla 21 **2001 toinen etapilla 2, kolmas etapilla 19 **2003 toinen etapilla 3 *Tirreno-Adriatico: **1999 voitto etapeilla 1 ja 6 **2000 voitto etapilla 8 **2001 voitto etapilla 6 *Katalonian ympäriajo: 2001 voitto etapilla 3 *De Pannen kolmen päivän ajo: 2000 toinen kokonaiskilpailussa, pistekilpailun voitto *Portugalin ympäriajo: 1999 voitto etapilla 14 *Giro della Provincia di Lucca: 2003 voitto etapilla 4 *Grand Prix Industria e Artigianato: 1998 voitto *Grand Prix Gippingen: 1999 voitto *Due Giorni di Chiasso: 1999 voitto *Coppa Bernocchi: 2000 voitto *Milano-Vignola: 2000 toinen *Latvian maantiepyöräilymestari: 1999 ==Lähteet== *Romāns Vainšteins Trap–Friis-tietokannassa Luokka:Latvialaiset maantiepyöräilijät Luokka:Vuonna 1973 syntyneet Luokka:Elävät henkilöt
Time Busters

Time Busters (My Science Project, tunnetaan Suomessa myös nimellä Seikkailuni tieteen parissa) on vuonna 1985 ensi-iltansa saanut yhdysvaltalainen tieteiselokuva, jonka on ohjannut Jonathan R. Betuel. Elokuvan pääosassa esiintyvät John Stockwell, Danielle von Zerneck, Fisher Stevens ja Raphael Sbarge. == Rooleissa == ==Arvioita== Video-oppaassa vuodelta 1994 Sam Inkinen kutsuu elokuvaa tyypilliseksi aikamatkustusaiheiseksi tusina-scifiksi ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Vuoden 1985 yhdysvaltalaiset elokuvat Luokka:Yhdysvaltalaiset tieteiselokuvat Luokka:Elokuvat aikamatkustuksesta
Hyundai Heavy Industries

Hyundai Heavy Industries Co., Ltd. (; hanja ; HHI) on maailman suurimpiin kuuluva laivanrakennusyhtiö. Yhtiön pääkonttori sijaitsee Seoulissa, Etelä- Koreassa ja se on Hyundai Heavy Industries Groupin tytäryhtiö. Hyundai Heavy Industries perustettiin huhtikuussa 1972 ja seuraavan vuoden marraskuussa se rekisteröitiin nimellä Hyundai Shipbuilding & Heavy Industries. Perustajana toimi Chung Ju-yung. Vuonna 1978 yhtiö vaihtoi nimensä nykyiseen muotoon. Helmikuussa 2002 yhtiö erotettiin Hyundai Groupista. Yhtiö valmistaa muun muassa irtolastialuksia, konttialuksia, kaasu- ja kemikaalilaivoja, öljynporauslauttoja sekä moottoreita laivoihin. Kesäkuun loppuun 2010 mennessä yhtiö oli toimittanut yhteensä 1 590 alusta 264 eri laivanomistajalle 48 eri maahan. Muun muassa maailman suurin jääluokitettu öljytankkeri M/T Stena Arctica on rakennettu Hyundai Heavy Industriesin telakalla. Vastatakseen kiinalaiseen kilpailuun (erityisesti Kiinan valtion laivanrakennusyhtymä) Korea on kertonut pyrkivänsä yhdistämään Hyundai Heavy Industriesia hallitsevan holdlingyhtiön (KSOE) ja Daewoo konsernin laivanrakennustoiminnot (Daewoo Shipbuilding & Marine Engineering Co., DSME) uudeksi suurkonserniksi. Vuoden 2020 päättyessä yhdistymishanke odotti esimerkiksi Euroopan unionin kilpailuviranomaisten kantaa. 2022 Euroopan unionin kilpailuviranomainen esti kaupan tapahtumisen. Syyksi he antoivat LNG alusten rakentajien kilpailun väheneminen. == Tytäryhtiöt == *Hyundai Samho Heavy Industries (HSHI) *Hyundai Mipo Dockyard (HMD) *Hyundai Venture Investment == Katso myös == *Hyundai *Hyundai Motor Company *Kiinan valtion laivanrakennusyhtymä == Lähteet == == Aiheesta muualla == *Hyundai Heavy Industries (HHI) *HHI Construction Equipment *Hyundai Mipo Dockyard Co., Ltd (HMD) Luokka:Hyundai Luokka:Laivanrakennusyhtiöt
Satori

() on Japanin zenbuddhalaisuuden valaistumista tarkoittava käsite. Satori on tila, jota zenbuddhalaisuudessa tavoitellaan.Raamattu Net Satorin saavuttaa, kun kykenee irtautumaan arkisista murheista, "hylkäämään valikoivan mielensä". == Lähteet == Luokka:Zen
Harjannelihas

thumb|Harjannelihas näkyy kuvan oikeassa laidassa Harjannelihas () kuuluu alaraajan lihaksiin, ja sen tehtävinä on lonkan adduktio, ulkorotaatio sekä fleksio. Harjannelihaksen origo on häpyluun harjanteessa (lat. pecten ossis pubis) ja insertio reisiluun takapinnalla (linea pectinea). Sitä hermottavat femoralis- ja obturatorius-hermot. ==Muita kuvia== Image:Gray235.png|Oikea lonkkaluu. Image:Gray344.png|Oikean lonkkanivelen rakenne. Image:Gray430.png|Jalan lihaksia. Image:Gray433.png|Jalan lihaksia tarkemmin. Image:Gray549.png|Vasen reisikolmio. Image:Gray823.png|Lanneranka. Luokka:Lihakset Luokka:Lantio
Thugga

Thugga (lat., myös Tucca; ) oli roomalaisaikainen kaupunki Africa proconsulariksessa nykyisessä Tunisiassa. Sen arkeologinen kohde tunnetaan ranskankielisessä nimimuodossa Dougga. Thugga oli aluksi linnoitettu berberikylä. Myöhemmin siitä tuli Numidian kuninkaan pääkaupunki. Roomalaiset valloittivat Thuggan vuoden 200 eaa. paikkeilla. Bysantti ja vandaalit valloittivat vuorollaan Thuggan, joka alkoi rapistua. Noin vuonna 168 on rakennettu hieno roomalainen teatteri, jossa pidetään vuosittain festivaalit. Thougga on Pohjois-Afrikan parhaiten säilynyt roomalaiskaupunki. Douggan arkeologinen alue on Unescon maailmanperintökohde.Dougga / Thugga - UNESCO World Heritage Centre UNESCO == Lähteet == == Aiheesta muualla == Luokka:Africa proconsulariksen provinssin kaupungit Luokka:Arkeologiset kohteet Tunisiassa Luokka:Unescon maailmanperintökohteet Tunisiassa
Päärynänmuotoinen lihas

thumb|Päärynänmuotoinen lihas punaiseksi värjättynä Päärynänmuotoinen lihas () kuuluu takaraajan lihaksiin. Se lähtee ristiluusta (tarkemmin ristiluun etupinnalta, os sacrum pelvina) sekä koiralla ligamentum sacrotuberalesta ja päättyy reisiluun trochanter majoriin. Sen tehtävänä on lonkkanivelen ojennus, ulkokierto sekä raajan loitontaminen. Sen erikoisuutena on tehtävän vaihtuminen ulkokierrosta loitonnukseen, kun lonkkanivel on tarpeeksi koukussa. Kyseistä lihasta hermottaa nervus plexus sacralis (L5, S1, S2). Luokka:Alaraajan lihakset
Eliza R. Snow

thumb|Eliza Roxcy Snow n. 1870 Eliza Roxcy Snow Smith Young (21. tammikuuta 1804 – 5. joulukuuta 1887) oli eräs merkittävimpiä naisia 1800-luvun Myöhempien aikojen pyhien Jeesuksen Kristuksen kirkossa. Hän oli lahjakas ja juhlittu runoilija, joka kuvasi runoissaan MAP-kirkon alkuaikojen historiaa, luonnon kauneutta ja herkkyyttä, ihmisen ja Jumalan välistä suhdetta, Jeesuksen Kristuksen työtä sekä Jumalan persoonaa. Useat Eliza Snown runoista on sävelletty, ja ne kuuluvat nykyään MAP-kirkon lauluaarteistoon. Hänen runoistaan kuuluisin lienee Jumalan ominaisuuksia ja taivaallista Isää ja äitiä kuvaava runo "Isä taivaan". Eliza Snow oli kirkon viidennen presidentti Lorenzo Snown sisar. Hän oli sekä kirkon perustajan profeetta Joseph Smithin että kirkon toisen presidentin Brigham Youngin vaimo moniavioisessa liitossa. Hän toimi myös kirkon naisjärjestön, Apuyhdistyksen toisena johtajana Joseph Smithin vaimon Emma Hale Smithin jälkeen vuodesta 1866 aina kuolemaansa asti. Eliza Snow syntyi Becketissä, Massachusettsissa Oliver ja Rosetta Snown toisena lapsena. Elizan ollessa kahden vuoden ikäinen perhe muutti Mantuaan, Ohioon, jossa hänen pikkuveljensä Lorenzo syntyi. Vuonna 1835 Eliza liittyi MAP-kirkkoon ja muutti kirkon keskuspaikkaan Kirtlandiin, jossa hän tuki taloudellisesti valmistumassa olevan Kirtlandin temppelin rakentamista. Myöhemmin hän muutti kirkon johtajien mukana ensin Adam-ondi-Ahmanin laaksoon Missouriin ja sitten Nauvoohon, Illinoisiin, jossa hän toimi opettajana. Eliza Snow vihittiin avioliittoon Joseph Smithin kanssa 29. kesäkuuta 1842. Joseph Smithin saatua surmansa väkivaltaisen joukon käsissä 27. kesäkuuta 1844 Eliza meni avioliittoon Brigham Youngin kanssa, tosin vain "täksi ajaksi", ei "iankaikkisuudeksi", kuten profeetta Smithin kanssa. Hän muutti uuden aviomiehensä mukana Suuren suolajärven laaksoon, nykyiseen Utahiin vuonna 1847. Lapseton Eliza muutti asumaan Brigham Youngin kotitaloon, Leijonataloon. Hän kuoli Salt Lake Cityssä 5. joulukuuta 1887. Luokka:Mormonit Luokka:Yhdysvaltalaiset henkilöt Luokka:Vuonna 1804 syntyneet Luokka:Vuonna 1887 kuolleet
Kari Teräväinen

Kari Teräväinen (s. 16. kesäkuuta 1965, Joensuu) on suomalainen entinen jääkiekkoilija. Hän on pelannut SM-liigassa Lahden Reippaassa, HPK:ssa ja Jokipojissa. Teräväinen Eurohockey.net:issä Nykyisin Teräväinen toimii urheilu- ja vapaa-ajan välineiden myynnissä, sekä valmentaa Vaasan Palloseuran jalkapallojunioreita. Vuonna 2012 hänet valittiin vuoden juniorivalmentajaksi. == Lähteet == Luokka:Suomalaiset jääkiekkoilijat Luokka:Vuonna 1965 syntyneet Luokka:Elävät henkilöt
Ikuinen shakki

Ikuinen shakki on tilanne shakissa, jossa toinen osapuoli voi tai pakottaa tasapelin shakkaamalla jatkuvasti, jolloin sama tilanne toistuu koko ajan. Ikuinen shakki on aseman toistumisen erikoistilanne. Shakatulla osapuolella saattaa olla mahdollisuus paeta shakkausta eri tavoin ja estää toistoon perustuva tasapeli, mutta 50 siirron sääntö tulee vastaan ja johtaa siis tasapeliin. Usein ikuiseen shakkiin pyrkii se osapuoli, jolla on huonompi tilanne. Ikuinen shakki esiintyy usein kuningatarloppupeleissä, kun molemmilla on vain muutama tai ei ollenkaan sotilaita ja kuningas sekä kuningatar. ==Esimerkki pelistä== Carl Hamppen ja Philipp Meitnerin välisessä pelissä (Wien 1872) sarja uhrauksia sai mustan saamaan pelistä kuvaajan mukaisen tasapelin. Kyseinen esimerkki on ehkä kuuluisin ja merkillisin esimerkki tasapelistä ikuisella shakilla. *16...Lb7+ *17.Kb5 (17.Kxb7?? Kd7 18.Dg4+ Kd6 ja seuraa ...Thb8#) *17...La6+ *18.Kc6 (18.Ka4?? Lc4 ja 19...b5#) *18...Lb7+ ½-½. ==Lähteet== *Hooper, David & Whyld, Kenneth (1992), The Oxford Companion to Chess (toinen painos), Oxford University Press, ISBN 0-19-866164-9 ==Aiheesta muualla== *Ikuinen shakki *Carl Hamppe vs Philipp Meitner (1872) Luokka:Shakkitermit
Kaksoisshakki

Kaksoishakki on shakkisiirto, jossa toinen osapuoli uhkaa vastustajan kuningasta kahdella eri nappulalla. Ainoa vastaus kaksoisshakkiin on kuninkaan siirtäminen, sillä muuten on mahdotonta eliminoida molempia uhkia samalla siirrolla. Yleisin kaksoisshakkaustyyppi on siirto, jossa nappula siirtyy paljastaen lähetin, tornin tai kuningattaren takaansa ja uhkaa samalla itse vastustajan kuningasta. Erikoinen kaksoisshakki on siirto, jossa siirretty nappula ei itse uhkaa vastustajan kuningasta vaan paljastaa vain kaksi uhkausta. Ainoa mahdollinen tapa saavuttaa tämä on ohestalyönnillä. Esimerkiksi kuvaajan asemassa musta on juuri siirtänyt g7-g5. Valkea voi vastata hxg6 e.p.+. Kyseessä on kaksoisshakki, mutta sotilas itse ei shakkaa. Kyseinen tapahtuma on äärimmäisen harvinainen peleissä, mutta siihen voi törmätä shakkitehtävissä. == Kaksoisshakki pelissä == Kaksoisshakki voi olla yllättävä ase pelissä. Seuraavassa pelissä musta teki kolme kertaa peräkkäin tornilla ja lähetillä kaksoisshakin ja voitti pelin hienoon shakkimattiin. :1. e4 d5 :2. d4 Rc6 :3. exd5 Dxd5 :4. Rc3 De6+ :5. De2 Rxd4 :6. Dxe6 Lxe6 :7. Kd2 0-0-0 :8. Ld3 g6 :9. b3 Rf6 :10. Lb2 Lh6+! :11. Kd1 Lg4+ :12. f3 Lf5 :13. Rge2 Rxc2!! :14. Kxc2 Txd3! :15. Tad1 Td2+ :16. Kc1 Tc2+ :17. Kb1 Tc1# == Lähteet == * * Luokka:Shakkitermit de:Abzug (Schach)#Doppelschach sv:Schacka#Dubbelschack
Kvaliteetti

Kvaliteetti voi tarkoittaa seuraavia: * laatu * kvaliteetti eli laatumääre, filosofian käsite * kvaliteetti, shakkipelin termi. == Katso myös == * Kvalitatiivinen eli laadullinen tutkimus
Paljastusshakki

Paljastusshakki on shakkisiirto, jossa jokin nappula siirtyy pois tieltä paljastaen takanaan olevan nappulan uhkauksen vastustajan kuninkaaseen.http://www.chesscorner.com/tutorial/tactics/discovered/discovered.htm Paljastusshakki voi olla vahva ase, sillä vastustajan täytyy torjua shakki eikä hän voi tehdä siirtyvälle nappulalle mitään. Jos myös siirtyvä nappula uhkaa kuningasta, kyseessä on kaksoisshakki. Jos paljastettu nappula ei uhkaa kuningasta vaan jotain muuta vastustajan nappulaa, kyseessä on paljastusuhkaushttp://www.markalowery.net/Chess/Tactics_Strategy/Tactics_Lesson2/tactics_lesson2_index.html. ==Esimerkki== Kuvaajan asemassa valkea on pahassa paikassa, musta uhkaa voittaa tornin ratsusta haarukan avulla. Valkea ei kuitenkaan välitä uhkasta, vaan tekee nätin kuningattarenuhrauksen ja matittaa mustan. :1. Dd8+!! Kxd8 :2. Lg5+ (kaksoisshakki) :2... Ke8 3. Td8# tai 2... Kc7 3. Ld8# ==Lähteet== Luokka:Shakkitermit
Pussimatti

Pussimatilla tarkoitetaan shakissa mattia, joka tehdään ratsulla vastustajan omien nappuloiden tukkiessa kaikki kuninkaan mahdolliset pakoruudut. Tavallisesti matti esiintyy kuninkaan ollessa oikeassa kulmassa tornin vieressä ja sotilaiden vielä aloituspaikallaan, jolloin ratsu voi matittaa kuninkaan ruudusta f7 tai f2. Yleensä pussimatti seuraa uhrauksen jälkeen. Seuraavassa asemassa valkea voi pelata 1.Rf7+ Kg8 2.Rh6++ Kh8 3.Dg8+ Txg8 4.Rf7#. Toinen esimerkki pussimatista on Edward Laskerin ja Israel Horowitzin välisessä pelissä (New York, 1946). Peli eteni seuraavasti: :1.d4 Rf6 :2.Rf3 d5 :3.e3 c5 :4.c4 cxd4 :5.Rxd4 e5 :6.Rf3 Rc6 :7.Rc3 d4 :8.exd4 exd4 :9.Rb5 Lb4+ :10.Ld2 0-0 :11.Lxb4 Rxb4 :12.Rbxd4 Da5 :13.Rd2 De5+ :14.Re2 Rd3# Luokka:Shakkimatit
Sommitelma (shakki)

Sommitelma on shakissa uhrauksella yleensä alkava, eri nappuloilla tehty useamman peräkkäisen siirron sarja, joka johtaa edullisempaan asemaan. Sommitelmaan voi kuulua erilaisia taktisia kuvioita kuten paljastuksia, haarukoita ja kiinnityksiä. Sommitelman tavoitteena voi olla asemallisen tai laadullisen edun saavuttaminen. Pelaaja voi myös pyrkiä tappioasemassa pattiin sommittelemalla. Esimerkkinä kuvan tilanne. Musta pelasi 1...Dxg3?, johon valkea vastasi 2. Dg8+!. Peli jatkui 2...Kxg8 3. Txg7+ ja valkea jatkaa shakkailua seitsemänneltä riviltä. Jos musta syö tornin, valkea on patissa ja peli päättyy tasan. ==Lähteet== *I.A. Horowitz and Fred Reinfeld, Chess Traps, Pitfalls and Swindles, Simon and Schuster, 1954. ISBN 0-671-21041-6 Luokka:Shakkitermit
Takasotilas

Takasotilas on shakissa sotilas, joka on jäänyt viereisillä riveillä olevista omista sotilaista jälkeen, ja jolla ei voi edetä ilman materiaalin menetystä. Takasotilas on yleensä asemallinen heikkous, sillä sitä on vaikea puolustaa, ja vastustaja voi asettaa upseerinsa sen eteen ilman pelkoa siitä, että se voitaisiin häätää pois toisella sotilaalla. Lisäksi sotilas estää vastustajan torneja ja kuningatarta uhkaamasta nappulaa sotilaan edessä. Useissa moderneissa avauksissa pelaaja ottaa tarkoituksella itselleen takasotilaan paremman kehityksen toivossa. Näistä esimerkkejä ovat muun muassa sisilialaisen puolustuksen Najdorf-muunnelma, jos musta pelaa ...e5 ja sisilialaisen puolustuksen Sveshnikov-muunnelma. ==Katso myös== *Vapaasotilas *Eristetty sotilas *Yhdistetyt sotilaat ==Lähteet== ===Kirjallisuuslähteet=== * *Golombek, Harry (1977), Golombek’s Encyclopedia of Chess, Crown Publishing, ISBN 0-517-53146-1 ===Viitteet=== Luokka:Shakkitermit
Siirtopakko

Siirtopakko tarkoittaa shakissa tilannetta, jossa toisen osapuolen on pakko siirtää, vaikka siirto vain huonontaa hänen asemaansa. Siirtopakko esiintyy useasti loppupelissä, kun nappuloita on vähän. __NOTOC__ Vasemmalla olevassa kuvassa musta on siirtovuorossa, ja joutuu päästämään valkean kuninkaan joko c5- tai e5-ruutuun. Sen jälkeen valkea kuningas syö mustan sotilaan ja ylentää omansa voittaen pelin. Oikealla siirtovuorossa oleva joutuu irtautumaan sotilaastaan, jolloin vastapuoli voi syödä sen ja korottaa oman sotilaansa. Siirtopakkoa käytetään myös loppupelissä matittamiseen. Esimerkiksi kevyillä upseereilla matitettaessa (ratsu ja lähetti tai kaksi lähettiä) vastustaja pitää saattaa siirtopakkotilanteisiin, jossa se joutuu perääntymään laudan kulmaa kohti. Myös kuningatar vastaan torni on voitto kuningattarelle siirtopakkoa hyväksi käyttäen. ==Siirtopakko peleissä== * Friedrich Samisch vs Aron Nimzowitsch * Bruce Harper vs Robert D Zuk ==Kirjallisuutta== * Ward, Chris (1996), Endgame Play, Batsford, ISBN 0-7134-7920-5 (englanniksi) ==Lähteet== * ===Viitteet=== Luokka:Shakkitermit
Välisiirto (shakki)

Välisiirto on shakkitermi, jolla kuvataan tilannetta, jossa pelaaja ei siirräkään oletetusti, vaan tekeekin toisen siirron, joka tekee välittömän uhan. Kun vastustaja reagoi tähän, pelaaja jatkaa peliä oletetulla siirrolla. ==Esimerkkejä== Vasemmalla olevan kuvaajan tilanteessa musta lyö tornin 1... Txh4 ja odottaa valkean lyövän takaisin. Valkea pelaa kuitenkin välisiirron. 2\. Dd8+! 2. Kh7 3\. Dxh4+ 3. Kg8 4\. Dxg3 voittaen tornin ja saaden voittoasemanhttps://web.archive.org/web/20091026193715/http://www.geocities.com/Athens/Delphi/6551/zwis.htm. ===Tartakower-Capablanca=== Toinen esimerkki esiintyi pelissä Tartakower- Capablanca, New York 1924, . Irving Chernev kutsui peliä ”kuolemattomaksi välisiirtopeliksi”. Kuvaajan asemassa valkea on juuri pelannut 9. Lxb8, ja olettaa mustan lankeavan ansaan: 9. Txb8 10. Da4+ ja 11. Dxb4 voittaen lähetin. Musta tekee kuitenkin välisiirron 9...Rd5! suojaten lähetin ja uhaten haarukkaa 10...Re3+. 10. Kf2:n jälkeen musta löi lähetin ja voitti pelin 20 siirron kuluttua. Jos valkea olisi pelannut Lf4 (Kf2:n sijasta) musta ei olisi pelannut Rxf4?, joka olisi sallinut Da4+:n voittaen lähetin. Musta olisi sen sijasta pelannut toisen välisiirron 10...Df6! uhaten lähettiä uudestaan ja uusien ratsuhaarukkauhan. 11. Dc1:n jälkeen musta olisi voinut esimerkiksi ottaa lähetin tai pelata vielä välisiirron 11...Ld6 tai 11...g5. ==Lähteet== * Hooper, David & Whyld, Kenneth (1992), The Oxford Companion to Chess (second ed.), Oxford University Press, ISBN 0-19-866164-9 === Viitteet === Luokka:Shakkitermit
Linnoittautuminen

Linnoittautuminen voi tarkoittaa: * Linnoittautuminen sodankäynnissä, Linnoittaminen, linnoitteen tai linnoituksen tekeminen * Erikoissiirto shakissa, katso lyhyt linnoitus ja pitkä linnoitus
Lähetti

Lähetti voi tarkoittaa seuraavia: * lähetti, sanansaattaja tai asioitsija * lähetti-RNA * lähetti, eräs shakkinappula.
Queen Rock Montreal

Queen Rock Montreal on brittiläisen Queen-yhtyeen vuonna 2007 julkaisema konserttitallenne. Konsertti on julkaistu CD- ja LP-levyillä, sekä videona DVD-, Blu-ray- ja HD DVD-levyillä. DVD:stä on myös kahden levyn versio, jossa on konsertin lisäksi myös yhtyeen esiintyminen Live Aidissä vuonna 1985. Kuvattu konsertti ei ollut osa mitään promootiokiertuetta, kuten aiemmin julkaistut konserttitallenteet. Kyseessä oli yksittäinen konserttitapahtuma Kanadassa, jonka ainoana tarkoituksena oli ikuistaa yhteen esiintyminen filmille. Ensimmäinen Queen-konserttielokuva julkaistiin We Will Rock You- nimisenä, VHS-kasetilla vuonna 1982 Yhdysvalloissa ja vuonna 1984 Britannissa, sekä myöhemmin myös DVD-levyllä vuonna 2001. Yhdysvalloissa julkaistu versio oli huomattavasti lyhyempi, vain 60 minuuttia pitkä, kun taas varsinainen konsertti kestää noin 96 minuuttia. == Konsertti == Montreal Forumiin kokoontunut kanadalaisyleisö on tavallista Queen-yleisöä vaisumpi. Tämä näkyy ja kuuluu yhtyeen turhautumisena aiheuttaen sen, että esityskin jää hivenen ponnettomaksi. Mercury koittaa turhaan useita kertoja nostattaa yleisön tunnelmaa. Kappaleen Love Of My Life alussa Mercuryn voi jopa kuulla lausuvan pettyneenä kitaristi Maylle: "They don't know it", "He eivät tunne sitä [kappaletta]". Vaisu yleisö ei kuitenkaan onnistu latistamaan tunnelmaa täysin, vaikka Mercury hetkittäin kimpaantuukin sättimään yleisöä turhautuneena. Yleisö kuitenkin tunnistaa tuolloin tuoreen The Game -albumin kappaleet ja villiintyy niistä. Konsertissa kuullaan ensimmäistä kertaa livenä Queenin ja David Bowien yhdessä säveltämä Under Pressure, jota oli sitä ennen soitettu runsaasti radiossa. Lisäksi filmille on tallentunut harvemmin konserteissa kuultuja kappaleita kuten rumpali Roger Taylorin sävellys I'm In Love With My Car Taylorin itsensä laulamana, sekä Mayn Dragon Attack. == Kappalelista == === CD 1 === # # # # # # # # # # # # # === CD 2 === # # # # # * # * # # # # # # # # # * ennenjulkaisematon, ei DVD:llä. == Kokoonpano == Kokoonpanossa huomattavaa on, että yhtye ei edelleenkään käyttänyt syntetisaattoreita lavalla, mutta tähän oli tulossa huomattava muutos. Puoli vuotta myöhemmin alkaneella Hot Space -albumin promootiokiertueellaan yhtye toi lavalle sekä ylimääräisen kiertuemuusikon, että syntetisaattorit. Queen Rock Montreal on siis viimeinen yhtyeen esiintyminen klassisella kokoonpanolla, jolla yhtye oli esiintynyt jo vuodesta 1973. === Esiintyjät instrumentteineen === * Freddie Mercury – laulu, piano, kitara kappaleessa Crazy Little Thing Called Love ** Steinway D -konserttiflyygeli, 12-kielinen akustinen Ovation * Brian May – kitarat, piano kappaleessa Save Me ** Sähkökitarat Red Special ja Fender Telecaster, 12-kielinen akustinen Ovation * Roger Taylor – rummut ** Ludwig-rumpusetti sekä Ludwig-patarummut kappaleessa Drum and Tympani solo * John Deacon – bassokitarat ** Fender Precision '68, Fender Precision Special sekä Musicman Stingray == Lähteet == == Aiheesta muualla == * * * * * Luokka:Vuoden 2007 konserttitallenteet Luokka:Queenin albumit Luokka:Konserttielokuvat
Lepaan suku

Lepaan suku on nykyisin käytetty nimi vanhasta rälssisuvusta, jonka säteri oli Lepaan kartano Hattulan pitäjässä Hämeessä. Kantaisän Hans Peterssonin sinetti oli kaksi linnunjalkaa. Pojanpojasta lähtien sinetti on puolileijona halkaistun kilven yläosassa. Hans Petersson on suvun vanhin tunnettu jäsen. Hänet mainitaan viimeisen kerran 23.3.1481. Hänen vaimonsa oli Ragnhild Henriksdotter (vanhemmat Henrik Svärd ja Birgitta Klasdotter (Djäkn)). Heidän poikansa oli Klas. Klas Hansson mainitaan 1496 käräjätuomarina Hattulassa Hämeessä. Hän oli elossa vielä 10.9.1498 mutta kuoli ennen 12.3.1503. Hänen vaimonsa oli Bjorn Ragvaldssonin (Stjärnkors) tytär. Heidän poikansa oli nimeltään Björn. Bjorn Klasson oli opiskellut Rostockissa 1516, Louvainssa 1517 ja Pariisissa 1519. Ruotsissa hänet mainitaan ensimmäisen kerran vuonna 1523, kun hänestä Strängnäsin valtiopäivillä tuli valtaneuvos. Hän oli toinen Ruotsin edustajista rauhanneuvotteluissa Venäjän kanssa Novgorodissa vuonna 1510 ja 1536. Dacken sodan aikana 1542 hän oli linnan voutina Tukholman linnassa. Hän oli kihlakunnan tuomarina Hollolassa Hämeessä 1526-1550. Hän kuoli ennen 11.6.1551. Hän oli naimisissa Karin Jönsdotterin kanssa. Karin oli Jöran Hanssonin (Stiernsköld) ja Ingeborg Siggedotterin (Sparre) tytär. Björn Klassonilla ja Karin Jönsdotterilla oli kolme poikaa ja neljä tytärtä. ==Lähteet== *Anthoni, Eric (1957). Wernstedt Folke. red.. Lepasätten. Äldre svenska frälsesläkter: ättartavlor. Bd 1. H. 2. Stockholm: Riddarhusdirektionen. sivut 167-171. * Lepasätten Svenskt biografiskt lexikon ==Aiheesta muualla== *Lepaan suku (1400 - 1600) – Kansallisbiografia Luokka:Suomalaiset suvut Luokka:Suomen keskiaikaiset suvut
Last Christmas

Last Christmas on brittiläisen Wham!-duon jouluaiheinen musiikkikappale vuodelta 1984. Kappaleen on säveltänyt, sanoittanut ja tuottanut laulaja George Michael. Michael kirjoitti kappaleen lapsuudenkotinsa yläkerrassa, ja se äänitettiin elokuussa 1984 Lontoon Advision-studiolla. Omasta vaatimuksestaan Michael soitti kaikkia ääniraidalla kuultavia instrumentteja – LinnDrum-rumpukonetta, Roland Juno-60 -syntetisaattoria ja jouluisia kulkusia – vaikka hänellä ei ollutkaan aikaisempaa kokemusta niiden soittamisesta. Wham! lahjoitti kaikki kappaleesta saamansa tuotot Etiopian nälänhädän uhrien auttamiseksi. ”Last Christmasin” musiikkivideo kuvattiin marraskuussa 1984 Sveitsin Alpeilla Saas-Feen lomakylässä. Videon ohjasi Andrew Morahan, ja siinä esiintyy Wham!:in ohella heidän sukulaisiaan ja ystäviään mukaan lukien taustalaulajat Pepsi ja Shirlie. Michaelin petollista mielitiettyä näyttelee malli Kathy Hill. Kappale nousi julkaisuvuonna muun muassa Britannian singlelistalla toiselle sijalle ja pysyi siellä viisi viikkoa. Vuoden 2007 jälkeen, kun kappaleiden digitaalinen lataus alettiin ottaa huomioon niiden listasijoituksissa, ”Last Christmas” on noussut uudelleen listalle useita kertoja. Julkaisuvuoden jälkeen kappale saavutti listan toisen sijan seuraavan kerran vuonna 2018. Ensimmäiselle sijalle se ylsi vuonna 2021, eli 36 vuotta julkaisunsa jälkeen. ”Last Christmas” on yksi maailman soitetuimmista joululauluista. Muun muassa Suomessa se oli vuosina 2005, 2009, 2010 ja 2011 kaupallisten radioiden soitetuin jouluaiheinen kappale.YLE (11.12.2012): Last Christmas kolmatta vuotta kaupallisten radioiden soitetuin joululaulu Viitattu 20.12.2012. Vuonna 2004 VH1-musiikkikanava teki äänestyksen parhaimmista joululauluista ja ”Last Christmas” päätyi kolmannelle sijalle Suomessa. ==Cover-versiot== Kappaleesta on tehty useita coverversioita. Coverversion esittäjiä ovat muun muassa Hilary Duff, Taylor Swift, Cascada, Ashley Tisdale ja Ariana Grande. Kappaleesta on tehty myös suomenkielinen käännöskappale nimeltä ”Joulusydän”, jonka levytti ensimmäisenä Timo. T. A. Mikkonen ja ystävät vuonna 1989. Kappaleen on levyttänyt myöhemmin muun muassa Arja Koriseva. ==Lähteet== Luokka:Vuoden 1984 kappaleet Luokka:Brittiläiset joululaulut Luokka:Brittiläiset popkappaleet Luokka:Britannian singlelistan ykköset Luokka:Suomenkieliset joululaulut
Big Generator

Big Generator on brittiläisen progressiivista rockia soittavan Yes-yhtyeen kahdestoista studioalbumi, joka julkaistiin vuonna 1987. Se on jatkoa menestyneelle 90125 albumille. Albumin tekeminen kesti kauan, koska yhtyeellä oli erimielisyyksiä. Albumi oli kaupallisesti menestys, ja siltä julkaistiin kaksi hittiä: ”Love Will Find A Way” ja ”Rhythm Of Love” (yhtyeen viimeinen kappale US Top 40 -listalla). ==Kappaleet== #”Rhythm of Love” (Jon Anderson/Tony Kaye/Trevor Rabin/Chris Squire) – 4:47 #”Big Generator” (Jon Anderson/Tony Kaye/Trevor Rabin/Chris Squire/Alan White) – 4:33 #”Shoot High, Aim Low” (Jon Anderson/Tony Kaye/Trevor Rabin/Chris Squire/Alan White) – 7:01 #”Almost Like Love” (Jon Anderson/Tony Kaye/Trevor Rabin/Chris Squire) – 4:58 #”Love Will Find a Way” (Trevor Rabin) – 4:50 #”Final Eyes” (Jon Anderson/Tony Kaye/Trevor Rabin/Chris Squire) – 6:25 #”I’m Running” (Jon Anderson/Tony Kaye/Trevor Rabin/Chris Squire) – 7:37 #”Holy Lamb (Song for Harmonic Convergence)” (Jon Anderson) – 3:19 Big Generator (Atco 790 522) sijoittui Britannian albumilistalla 17. sijalle. Yhdysvalloissa se ylsi 15. sijalle ja pysyi listalla 30 viikkoa. == Kokoonpano == *Jon Anderson - laulu *Chris Squire - basso, taustalaulu *Trevor Rabin - tuottaja, kitara, taustalaulu, miksaus, koskettimet, tekniikka *Tony Kaye - urut *Alan White - rummut, lyömäsoittimet ==Listasijoitukset== Albumi - Billboard (Pohjois-Amerikka) Vuosi Lista Sijoitus 1987 The Billboard 200 15 Singlet - Billboard (Pohjois- Amerikka) Vuosi Single Lista Sijoitus 1987 ”Love Will Find a Way” Mainstream Rock Tracks 1 1987 ”Love Will Find a Way” The Billboard Hot 100 30 1987 ”Rhythm of Love” Mainstream Rock Tracks 2 1987 ”Rhythm of Love” The Billboard Hot 100 40 1987 ”Shoot High Aim Low” Mainstream Rock Tracks 11 1988 ”Final Eyes” Mainstream Rock Tracks 20 == Lähteet == Luokka:Vuoden 1987 albumit Luokka:Yesin albumit
A&M Records

A&M; Records on Universal Music Groupin omistama yhdysvaltalainen levy-yhtiö. Herb Alpert ja Jerry Moss perustivat sen vuonna 1962. Alpert ja Moss perustivat kumpikin 100 dollarin sijoituksella Carnival Recordsin ja saivat paikallisen hitin kappaleella "Tell It to the Birds", joka oli Alpertin balladi, ja joka julkaistiin tämän pojan, Dore Alpertin, nimellä. Saatuaan tietää, että toinenkin yritys oli nimeltään Carnival, Alpert ja Moss käyttivät sukunimiensä alkukirjaimia ja nimesivät yrityksensä uudelleen A&M;:ksi, ja he toimivat Herb Alpertin autotallissa sijaitsevassa toimistossa ja suunnittelivat tunnusomaisen logon, jonka alaosassa on trumpetti. == Tunnetuimpia A&M; Recordsilla levyttäneitä == * Supertramp, jonka levy-yhtiönä A&M; toimi vuosina 1970-1987. * The Carpenters sai alkuvuodesta 1969 levytyssopimuksen. * The Police, joka sai kiinnityksen vuonna 1978 * Janet Jackson, jonka levy-yhtiönä A&M; oli vuosina 1982–1990. * Vuonna 1977 Sex Pistolsilla oli lyhytaikainen kiinnitys yhtiöön. A&M; Records toimii nykyisin osana Universal Music Groupin Interscope-Geffen-A&M;:aa. == Lähteet == Luokka:Universal Music Group Luokka:Yhdysvaltalaiset levy-yhtiöt
Jerry Moss

Jerome Sheldon ”Jerry” Moss (8. toukokuuta 1935 New York, Yhdysvallat – 16. elokuuta 2023 Los Angeles, Yhdysvallat) oli yhdysvaltalainen liikemies. Hänet tunnetaan parhaiten A&M; Records -levy-yhtiöstä, jonka hän perusti yhdessä muusikko Herb Alpertin kanssa vuonna 1962. Hänet ja Alpert otettiin vuonna 2006 Rock and Roll Hall of Fameen. Moss syntyi Brooklynissa, New Yorkissa 8. toukokuuta 1935 ja valmistui Brooklyn Collegesta vuonna 1957. Kuuden kuukauden armeijakomennuksen jälkeen hän löysi töitä Coed Recordsin promoottorina ja muutti lopulta Los Angelesiin, jossa hän tapasi trumpetisti, lauluntekijä ja yrittäjä Alpertin ja ystävystyi hänen kanssaan. He perustivat kumpikin 100 dollarin sijoituksella Carnival Recordsin ja saivat paikallisen hitin kappaleella "Tell It to the Birds", joka oli Alpertin balladi, ja joka julkaistiin hänen poikansa Dore Alpertin nimellä. Saatuaan tietää, että toinenkin yritys oli nimeltään Carnival, Alpert ja Moss käyttivät sukunimiensä alkukirjaimia ja nimesivät yrityksensä uudelleen A&M;:ksi, ja he toimivat Herb Alpertin autotallissa sijaitsevassa toimistossa ja suunnittelivat tunnusomaisen logon, jonka alaosassa on trumpetti. Yli 25 vuoden ajan Alpert ja Moss johtivat yhtä alan menestyneimmistä itsenäisistä levy-yhtiöistä, joka julkaisi menestysalbumeita kuten Carole Kingin "Tapestry" (1971) ja Peter Framptonin "Frampton Comes Alive!"(1976). A&M; Records oli Carpentersin ja Cat Stevensin, Janet Jacksonin ja Soundgardenin, Joe Cockerin ja Suzanne Vegan, The Go-Go's:n ja Sheryl Crow'n koti. Levy-yhtiön sinkkuja oli mm. The Policen "Every Breath You Take". == Lähteet == Luokka:Yhdysvaltalaiset liikemiehet Luokka:Grammy-palkinnon saajat Luokka:Hollywood Walk of Fame Luokka:Vuonna 1935 syntyneet Luokka:Vuonna 2023 kuolleet
Akvaporiini

Akvaporiinit ovat integraalisia kalvoproteiineja, joiden avustamana vesi kulkeutuu nopeammin solukalvon läpi. == Rakenne == Akvaporiini on tetrameeri eli se koostuu neljästä täysin samanlaisesta alayksiköstä, joissa kussakin on itsenäisesti toimiva vesikanavansa. Alayksiköt ovat vielä jakautuneet amino- ja karboksyyliterminaalisiin puoliskoihin, jotka sijaitsevat solukalvolla toisiinsa nähden vastakkaissuuntaisesti. Akvaporiinien rakenteen selvittämisestä myönnettiin Nobelin kemianpalkinto Peter Agrelle vuonna 2003. == Toiminta == Akvaporiineja on useammanlaisia ja ne eroavat aminohappojärjestyksensä mukaan. Erot vaikuttavat kanavan kokoon ja siihen minkälaisia molekyylejä ne päästävät lävitseen. Akvaporiini muodostaa positiivisesti varautuneiden aminohapposivuketjujen peittämän kanavan, joka selektiivisesti päästää vesimolekyylejä lävitseen jopa 3*109 molekyyliä sekunnissa. Se ei kuitenkaan lainkaan läpäise protoneja, mikä johtuu sivuketjujen positiivisesta varauksesta. Jotkin akvaporiinit voivat kuitenkin läpäistä sähköisesti neutraaleja molekyylejä, kuten glyserolia ja ureaa. Kanavan rakenne estää vetysidosten muodostumisen vesimolekyylien välille. Molekyylit eivät täten voi kiinnittyä toisiinsa vaan kulkeutuvat yksitellen kanavan läpi, jolloin liike on nopeampaa. == Lähteet == == Aiheesta muualla == *Tieteen termipankki: Akvaporiini *University of Illinois Urbana-Champaign (UIUC): Structure, Dynamics, and Function of Aquaporins Luokka:Kalvoproteiinit